Salmon

Salmon nyaéta salah sahiji lauk anu geus kawentar di masarakat, lauk anu ngandung nutrisi sarta alus pikeun kaséhatan otak manusa. Ieu lauk téh mangrupa jenis lauk laut tina sadulur salmonidae anu sacara umum mangrupa spésiés anadromous, nyaéta spésiés lauk pindah tempat (imigrasi) pikeun baranakanna. Lauk séjén di kulawarga salmonidae nyaéta lauk Trout. Mimitina hirup di cai biasa, tuluy megar, sanggeus megar pindah (migrasi) deui ka lautan. Ieu lauk bisa jadi lauk anu istiméwa lantaran salmon ngadahar lauk-lauk laleutik anu kabeukina jukut laut. Nya tina jukut laut ieu pisan nu ngadorong jadi omega 3, sarta ampuh pikeun nurunkeun kolesterol, jeung ngajaga sél-sél otak tina panyakit.

Salmon boga rasa anu has, bisa karasa ni'mat sanajan teu maké bungbu. Teu héran saupama ieu lauk jadi dipikaresep di Indonésia, salmon biasana diolah jadi sushi jeung  sashimi. Sushi jeung sashimi ngagunakeun lauk salmon ti Norwégia, nagara nu sok ngékspor seafood panggedéna sadunya.

Klasifikasi 
Kingdom : Animalia

Fillum : Chordata

Class : Actinopterygii

Ordo: Salmoniformes

Familly : Salmonidae

Genus : Oncorhyncus

Species : Oncorhyncus sp

Jenis-jenis Salmon

Salmon Chinook 
Salmon jenis ieu ngabogaan tékstur anu empuk sarta ngandung minyak anu loba, beuratna 10-15 pound. Salmon jenis ieu mangrupa salmon panggedéna di Pasifik. Salmon jenis ieu disebut ogé King Salmon atawa Oncorhynchus Tshawytscha, warnana aya nu bodas atawa beureum kolot.

Salmon Sockeye 
Salmon Sockeye nyaéa salmon anu dagingna warna beureum sarta ngandung minyak, beuratna bisa nepi ka 5-8 pound malah bisa nepi ka 15 pound.

Salmon Coho 
Bédana salmon Coho jeung salmon sockeye nyaéta salmon sockeye mah leuwih hampang tibatan salmon coho, coho mah bisa nepi ka 6-12 pound malah bisa nepi ka 31 pound. Salmon coho biasana aya di sisi walungan atawa di cai anu tiis.

Salmon Gigi Anjing 
Salmon Gigi Anjing teu jiga salmon séjénna, salmon jenis ieu teu boga warna anu has jeung minyakna saeutik pisan. Salmon Gigi Anjing beuratna bisa nepi ka 10-15 pound malah bisa jadi nepi ka 33 pound. Konjoyan salmon ieu nyaéta hampir sarua jeung anjing.

Salmon Atlantik 
Salmon Atlantik biasa disebut salmon salar nyaéta salmon hiji-hijina anu hirup di Atlantik. Beurat salmon Atlantik rata-rata 2–10 kg. Salmon ieu asalna ti Atlantik Utara tepatna ti New England nepi ka Skandinavia, beuratna kira-kira 10 kg, hanjakal jumlahna kiwari geus kari saeutik.

Salmon Anjing / Dog Salmon 
Salmon anjing atawa Oncorhynchus Keta nyaéta salmon anu boga warna bungur, ngaharib-harib ka geuneuk. Ieu hal mangrupa ciri has tina salmon nu sok disebut ogé Salmon Chum jeung Keta Salmon. Daging salmon anjing warnana pias, kandungan lemakna saeutik, sarta biasana dijual ka luar negri dina bentuk kaléngan atawa dibekukeun.

Salmon Pérak 
Salmon Pérak atawa sering disebut ogé Silver Salmon, Coho Salmon, jeung Oncorhynchus Kisutch nyaéta jenis lauk anu kawentar di Puget Sound (Teluk Besar Samudra Pasifik), cicingna di anak walungan basisir jeung walungan-walungan leutik. Daging salmon pérak warnana beureum caang, warna kulitna pérak, beuratna kurang ti 5 kg sarta tékstur dagingna leuwih empuk batan salmon-salmon séjénna.

Salmon Pelangi (Rainbow Trout Salmon) 
Salmon Pelangi atawa Steelhéad mangrupa jenis lauk salmon anu asalna ti Samudra Pasipik Asia jeung Amerika Utara. Sanggeus dua taun hirup di laut, Salmon Pelangi pindah ka cai biasa pikeun ngendog.

Salmon Pesisir / Cutthroat Trout 
Salmon Pesisir atawa Onchorhynchus Clarki nyaéta jenis salmon asal anak walungan samudra Pasifik, Pagunungan Rocky sarta Gréat Basin di Amerika Utara, ciri has tina salmon ieu nyaéa warna beureum has di handapeun rahangna.

Pink Salmon 
Salmon Pink atawa salmon kayas nyaéta jenis salmon anu loba kapanggih di lautan Pasifik , boga ciri has daging nu warna kayas atawa beureum ngora kitu ogé dina pundukna. Sesebutan séjén pikeun Pink Samon nyaéta Bungkuk Salmon, Humpies, jeung Humpback.

Red Salmon 
Red salmon kawentar ku ciri hasna anu ngabogaan daging warna beureum atawa oranyeu, kitu ogé kulitna. Salmon jenis ieu loba ngandung omega 3 jeung lemak teu jenuh. Jumlah salmon ieu kaitung masih loba beuratna kira-kira 2,5 kg.

Budidaya 
Pikeun ngahasilkeun kualitas salmon anu hadé, indung salmon déwasa anu dipilih, mampuh ngahasilkeun kira-kira 10.000 endog anu diinkubasi dina suhu téngki kalayan dikadalikeun tina hatchery cai biasa. Sanggeus megar, anak salmon diasuh di hatchary nepi ka 18 bulan. Dina umur sakieu, salmon mimiti smoltify-prosés alami parobahan fisiologis anu ngayakinkeun pikeun hirup dina cai asin.

Di Indonésia, budidaya salmon kaitung masih kénéh handap, padahal sabenerna lamun urang Indonésia bisa nyieun budidaya lauk salmon bakal jadi kauntungan anu gedé. Lauk salmon anu aya di Indonésia asalna ti luar negri, kabutuhan salmon di Indonésia masih dikawasa kira-kira 86% impor ti Norwégia.

Léngkah-léngkah Praktis Budidaya Salmon 
1. Pikeun ngahasilkeun kualitas anu maksimal budidaya salmon, anu mimiti kudu diperhatikeun téh nyaéta bibit indung anu kualitana hadé, indung salmon anu super bisa ngahasilkeun 10.000 endog.

2. Endog anu geus meunang prosés pembuahan diinkubasi dina wadah husus.

3. Cai anu digunakeun dina wadah nyaéta cai biasa, sarta kaayaan suhu kudu tetep diperhatikeun jeung dikadalikeun ngarah sarua jeung kaayaan di tempat asalna.

4. Saupama bibit salmon geus mimiti malegar, pindahkeun deui kana wadah husus pikeun prosés ngagedékeun. Prosés ieu kudu digedékeun dina hatchery nepi ka umur 18 bulan.

5. Dina umur 18 bulan salmon mimiti ngalaman parobahan prosés kadéwasaan sarta geus bisa nyaluyukeun dina tempat asalna nyaéta dina cai asin. Prosés ieu disebut smoltify atawa prosés pisiologis.

6. Ahir tina mangsa parobahan pisiologis ieu, ukuran salmon geus 10–12 cm sarta beurat 100 gram. Dina mangsa ieu salmon geus kudu dipindahkeun kana jaring di lauan.

7. Satuluyna diurus dina jaring salila 18 bulan, umur sakieu beuratna bisa nepi ka 4,5 kg sarta robah jadi salmon smolt dewasa sarta lauk ieu geus meujeuhna dipanén.

Kandungan Gizi 
Salmon ngandung protéin jeung antioksidan co-anzyme Q 10 pikeun nyegah panyakit jantung jeung déprési sarta ngaoptimalkeun gawé otak jeung panon ka orok jeung budak.

Oméga dina salmon mampuh ngaronjatkeun lével serotonin, unsur kimia dina otak anu matak nimbulkeun rasa gumbira.

Kandungan antioksidan dina salmon ngabalukarkeun vitamin C jeung E bisa gawé leuwih lila, nepi ka maksimal dina ngaronjatkeun kaséhatan mata jeung kulit.

Protéin dina salmon dibutuhkeun pikeun nyieun sél kulit, buuk, mata, otot jeung organ-organ séjénna.

Lemak dina salmon (Omega 3) mampuh ngaronjatkeun HDL pikeun nurunkeun épék négatip tina kolésterol LDL.

Nutrisi 
Nutrisi anu aya dina salmon nyaéta:
 Energi: 142 kkal
 Cai: 68, 50 g
 Protein: 19,84 g
 Lemak: 6,34 g
 Kolesterol: 55 g
 Kalsium: 12 g
 Besi: 0,80 g
 Riboflavin: 0,380 g
 Niacin: 7,860 g
 Vitamin A
 Vitamin D
 Vitamin B6
 Vitamin B
 Vitamin E
 Kandungan séjénna kalsium, zat besi, seng, magnesium, jeung fosfor

Mangpaat Salmon

Oméga 3 
 Ngajaga kaséhatan jantung
 Ngurangan résiko struk
 Ngurangan diabétes
 Penting keur kaséhatan mata jeung otak orok dina kandungan
 Menerkeun pola lipid getih
 Ngaronjatkeun pungsi pembuluh darah
 Menerkeun gangguan kekebalan jeung inflasi rheumatoid arthritis jeung chorone

Protein 
 Sumber énérgi
 Ngatur métabolisme awak
 Mantuan prosés pertumbuhan otot
 Mantuan prosés pembentukan hormon
 Pembentukan zat antibodi

Asam Amino 
 Ngawangun hémoglobin atawa sél darah merah
 Ngawangun sel darah putih
 Ngaronjatkeun énérgi
 Protéksi tina radiasi
 Ngahambat kangker jeung tumor
 Ngaronjatkeun pungsi otak
 Antibodi

Vitamin A 
 Ngajaga kaséhatan mata
 Nyageurkeun tatu
 Nyegah kangker
 Sumber antioksidan
 Sisitem imun

Vitamin D 
 Ngajaga kaséhatan tulang
 Nyegah ostéoporosis
 Nyegah kangker kolon jeung proostat
 Ngajaga kaséhatan kulit

Vitamin B6 
 Ngaronjatkeun énérgi
 Ngaronjatkeun kaséhatan jantung
 Sistem imun
 Sistem sarap
 Kaséhatan otot

Vitamin E 
 Ngungkulan kulit karinyut, gurat kulit, kutikula
 Ngungkulan éfék négatip obat-obatan
 Nyegah kangker
 Nyegah panyakit sarap
 Obat diabétés

Ciri-ciri Salmon nu Hadé 
Ciri-ciri salmon anu hadé nyaéta:

Bauna 
Bau salmon anu masih kénéh seger nyaéta teu pati hanyir, saupama salmon kaambeuna bau anu teu ngeunah atawa hanyir kaleuleuwihi, hartina éta salmon kualitasna geus teu alus deui.

Teu Caian 
Hal nu kudu diperhatikeun nalika meuli salmon, utamana salmon anu geus di fillet nyaéta salmon anu seger mah teu ngandung cai, lamun katingalina caian hartina geus kakotoran ku lingkunganna.

Asang jeung Kulit 
Salmon seger warna kulitna hérang jeung semu baseuh, sedengkeun asangna warna beureum.

Tékstur 
Salmon anu masih kénéh seger téksturna empuk tapi teu gampang ancur, sabalikna lamun kualitasna goréng, téksturna karasa teus.

Warna 
Warna daging salmon henteu bodas siga umumna lauk, salmon ngabogaan warna semu oranyeu jeung garis-garis bodas. Warna salmon anu masih kénéh seger cerah jeung rata, sabalikna lamun geus teu seger warnana pias jeung kulitna warna hideung.

Rujukan 

Sasatoan